Politiet er nødt til at betragte sagen om den dræbte grævling i Rold Skov, som TV2/Nord fortalte om i sidste uge, som afsluttet. Der har ikke været nogen henvendelser, og sporene ender blindt. Grævlingen blev bogstaveligtalt bidt og flået ihjel af to hunde, mens det blev filmet af en lokal, som løb en tur i skoven. Han turde ikke gribe ind, fordi hundene var meget aggressive. Nu er den lokale landbetjent i Arden nødt til at betragte sagen som afsluttet, da der ikke har været nogen henvendelser fra lokale, som kan have vidst noget. Derfor tror politiassistent Bluhme Nielsen, at hundene formentlig ikke er fra området. - Det kan godt have været nogen, der ikke er fra lokalområdet, som bare har været i nærheden og luftet hundene, siger Bluhme Nielsen. Se indslaget om den dræbte grævling i indslaget herover. Vi skal på forhånd advare mod stærke billeder.

Opsummering:
Et indslag i TV2/Nord i sidste uge har ikke hjulpet politiet med at finde frem til ejeren af de to hunde, som bed og flåede en grævling ihjel i Rold Skov.